Lūgums sniegt prejudiciālu nolēmumu, ko 2015. gada 29. maijā iesniedza Rechtbank van eerste aanleg te Antwerpen (Beļģija) –
Vivium SA/Belgische Staat
(lieta C-250/15)
Tiesvedības valoda – holandiešu
Iesniedzējtiesa
Rechtbank van eerste aanleg te Antwerpen
Pamatlietas puses
Prasītāja: Vivium SA
Atbildētāja: Belgische Staat
Prejudiciālie jautājumi
Vai Eiropas Savienības tiesības, it īpaši efektivitātes princips un līdzvērtības princips neļauj piemērot dalībvalsts tiesisko regulējumu, atbilstoši kuram administratīvie tiesību aizsardzības līdzekļi vai tiesību aizsardzības līdzekļi tiesā, kas ir pieejami attiecībā uz administratīvo iestāžu aktiem un noteikumiem, kas pamatoti ar valsts tiesībām, nav atkal pieejami, ja ar Eiropas Savienības Tiesas spriedumu atbilstoši Līguma par Eiropas Savienības darbību 267. pantam (iepriekš EKL 234. pants) tiek nospriests, ka valsts tiesību norma ir pretrunā Savienības tiesībām, lai gan jebkura ieinteresētā persona var celt prasību Konstitucionālajā tiesā par valsts tiesību normas atcelšanu, ja ar Konstitucionālās tiesas spriedumu, lemjot par valsts tiesas prejudiciālu jautājumu, tiek konstatēts, ka šī valsts tiesību norma ir pretrunā Konstitūcijai, un Konstitucionālās tiesas spriedums par šo prasību atkal piešķir administratīvos tiesību aizsardzības līdzekļus vai tiesību aizsardzības līdzekļus tiesā attiecībā uz administratīvo iestāžu aktiem un noteikumiem, kas pamatoti uz atcelto valsts tiesību normu?
____________